രാജ്യത്ത് ദത്തെടുക്കല് നടപടി ലഘൂകരിക്കാന് കേന്ദ്ര വനിതാ ശിശുക്ഷേമ മന്ത്രാലയം ന്യൂഡല്ഹി: രാജ്യത്ത് ദത്തെടുക്കല് നടപടി ലഘൂകരിക്കാനൊരുങ്ങി കേന്ദ്ര വനിതാ ശിശുക്ഷേമ മന്ത്രാലയം. ഇതു സംബന്ധിച്ച് സംസ്ഥാനങ്ങളുമായി ചര്ച്ചയാരംഭിച്ചുവെന്നും പുതിയ നയങ്ങള് വൈകാതെ പ്രാബല്യത്തില് വരുമെന്നും അധികൃതര് പറഞ്ഞു. വിദേശത്തു നിന്നുള്ളവര് കുട്ടികളെ ദത്തെടുത്താല് 2 വര്ഷം ഇന്ത്യയില് താമസിക്കണമെന്നതുള്പ്പെടെയുള്ള വ്യവസ്ഥകളില് മാറ്റം വരുത്തും. കുട്ടികളെ സംരക്ഷിക്കുന്ന കേന്ദ്രങ്ങള്ക്കുള്ള ചട്ടങ്ങള് കര്ശനമാക്കാനും തീരുമാനിച്ചിട്ടുണ്ട്. വിദേശരാജ്യത്തേക്ക് കുട്ടികളെ ദത്തെടുത്തു 2 വര്ഷത്തിനുള്ളില് ഇനി കുടിയേറാമെന്നും എന്നാല് അതതു രാജ്യങ്ങളിലെ എംബസികളില് ഇക്കാര്യം അറിയിക്കണമെന്നും വ്യക്തമാക്കി കഴിഞ്ഞ മാസം കേന്ദ്രസര്ക്കാര് വിജ്ഞാപനം പുറപ്പെടുവിച്ചിരുന്നു. വിദേശരാജ്യങ്ങളില് സ്ഥിരതാമസമാക്കിയവര് ഹിന്ദു അഡോപ്ഷന് ആന്ഡ് മെയിന്റനന്സ് ആക്ട് എച്ച്എഎംഎ അനുസരിച്ചു ദത്തെടുക്കല് നടപടികള് പൂര്ത്തിയാക്കുമ്ബോള് കുട്ടികള്ക്കു വീസ, പാസ്പോര്ട്ട് എന്നിവ ലഭിക്കുന്നതില് തടസ്സം നേരിടുന്നുവെന്ന പരാതി വ്യാപകമായിരുന്നു. ഈ പശ്ചാത്തലത്തിലാണു വ്യവസ്ഥകളില് മാറ്റം വരുത്തുന്നത്. The post രാജ്യത്ത് ദത്തെടുക്കല് നടപടി ലഘൂകരിക്കാന് കേന്ദ്ര വനിതാ ശിശുക്ഷേമ മന്ത്രാലയം first appeared on MalayalamExpressOnline.